title: "Enno I. (Uastfresklun)"
text: "Enno I. (* 1. J\u00fc\u00fcne 1460; \u2020 19. Febrewoore 1491) wiar faan 1466 tu 1491 graaf faan Uastfresklun.\n\nLeewent\nEnno I. wiar de iarst dring faan Ulrich I. \u00fctj at H\u00fcs Cirksena an sin w\u00fcf Theda Ukena. Hi hed f\u00f6r\u2019t iarst \u00f6ler intresin, \u00fc\u00fcs a efterfuliger faan Ulrich I. uun tu treeden. So bleew at ferwalting faan Uastfresklun uun sin mam Theda sin hunen. Iarst uun a juaren efter 1480 auernaam Enno muar an muar apgoowen faan regiaring. En f\u00f6\u00f6rmelk auernemin faan\u2019t regiaring wiar det man ei. 1489 bruch Enno uun m\u00e4gungin faan Viktor Frese tu\u2019n pilgerreis iin uun det Halig Lun ap, huar hi uun Jerusalem bi det Halig Greef tu a reder slaanjen wurd. Uun sin wechweesen ferliibet ham sin saster Almut iin uun de westfeelisk aadlig Engelmaan faan Horstell, a drost faan\u2019t Friedeburg. Hat smeset sogoor plooner faan at frei, wat Almuts mam Theda ei tuleet. Alikent ging Almut tup m\u00e4 san bradgung ap \u00fc\u00fcb at Friedeburg an naam \u00fc\u00fcs \u00fctjstj\u00fc\u00fcr sin familjenschmuk m\u00e4. Hat saad f\u00f6r was, dat sin bruler m\u00e4\u2019t leefde wiar. \u00dc\u00fcs Enno l\u00e4\u00e4der turag tu Uastfresklun kaam, kaam diarfaan ufsen at jindial f\u00f6\u00f6r\u2019n dai. Uun liawin, dat at saster faan san bradgung wechfeert wurden as, ging hi dol tu\u2019t ferfulging faan\u2019t paar auer. Uun at fial kurt f\u00f6\u00f6r\u2019t Friedeburg st\u00e4\u00e4ld hi a drost tu\u2019t reede. A drost bested \u00fc\u00fcb sin leefde an ded Almut ei weler h\u00e4\u00e4r. Noch tutidjs lingt hi at Friedeburg, ferfulget faan Enno. Do Enno fersch\u00fckt a borigskoot, wat m\u00e4 is bedobet wiar, m\u00e4 sin swaar r\u00fcsting auer tu skridjin. At is bost tu, an hi ging oner. Hi stoorew uun\u2019t \u00e4\u00e4ler faan bluat 30 juar.\n\nUastfresklun"